section_heading: Najistaknutiji izvođači
paragraph_text: Iako je sevdalinka nerazdvojiv dio bosanskohercegovačke glazbene i kulturne tradicije svih njezinih naroda, popularna je i van granica Bosne i Hercegovine. Tako je legendarna pjesma Emina djelo mostarskog pjesnika Alekse Šantića, nastala po uzoru na sevdalinku, a jedan od najpopularnijih interpretatora sevdalinke je i Nedeljko Bilkić. Sevdalinka se kao osnova koristila i u sklopu posebnog glazbenog žanra druge polovine 20. stoljeća zvanog novokomponirana narodna muzika, koji je miješao različite folklorne motive gotovo svih balkanskih naroda i regija.